
BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă remitem, în anexă, Raportul asupra dezbaterii şi avizării pe fond a proiectului de Lege privind aprobarea Ordonanţei Guvernului nr.76/1998 pentru ratificarea Acordului privind adoptarea de condiţii uniforme pentru inspecţiile tehnice periodice ale vehiculelor rutiere şi recunoaşterea reciprocă a acestor inspecţii, încheiat la Viena la 13 noiembrie 1997

Acest proiectul de lege face parte din categoria legilor ordinare.

         PREŞEDINTE,                                   SECRETAR,

       Dan Ioan Popescu                                Ioan Bivolaru

Exp.parlam.

Titu Prodan

R A P O R T

asupra dezbaterii şi avizării pe fond a proiectului de Lege privind aprobarea Ordonanţei Guvernului nr.76/1998 pentru ratificarea Acordului privind adoptarea de condiţii uniforme pentru inspecţiile tehnice periodice ale 

vehiculelor rutiere şi recunoaşterea reciprocă a acestor inspecţii, 

încheiat la Viena la 13 noiembrie 1997

Cu adresa nr. 346/29.10.1998 de la Cabinetul Secretarului General  comisia noastră a fost sesizată în fond pentru dezbaterea şi avizarea acestui proiect de lege, în conformitate cu art.86 din Regulamentul Camerei Deputaţilor, fiind însoţit de avizul favorabil al Consiliului Legislativ, cu observaţii şi propuneri.

Proiectul de lege remis comisiei a fost adoptat de Senat la data de 26.10.1998.

Potrivit art.61 din acelaşi Regulament am solicitat şi am primit avize favorabile, fără amendamente, de la Comisia pentru politică externă şi de la Comisia juridică, de disciplină şi imunităţi.

Întrunită în şedinţa din 11.11.1998, comisia a examinat, în prezenţa iniţiatorului, proiectul de lege supus dezbaterii şi având în vedere avizele aferente acestuia a putut constata următoarele:

1. Proiectul de lege face parte din categoria legilor ordinare şi nu contravine prevederilor constituţionale.

2. Propunerea Consiliului Legislativ privind înlocuirea termenului “încheiat” din titlul legii şi al ordonanţei cu termenul “semnat” nu este preluată în textul adoptat de Senat, deşi este mativată chiar în clauza finală din textul Acordului.

3. Ratificarea acestui Acord internaţional este impus de intensificarea traficului rutier internaţional şi de necesitatea creşterii siguranţei circulaţiei.

4. Prin ratificarea acestui acord se realizează armonizarea legislaţiei româneşti în domeniu (O.G. nr.44/1997) cu legislaţia Uniunii Europene în vederea integrării economice spre care tinde şi ţara noastră.

În acest context, comisia a hotărât acordarea avizului favorabil proiectului de lege dezbătut şi-l propune spre aprobare Camerei Deputaţilor, cu următoarele propuneri şi observaţii:

1) Reformularea titlului legii astfel:

“Lege privind aprobarea Ordonanţei Guvernului nr.76/1998 pentru ratificarea Acordului privind adoptarea de condiţii uniforme pentru inspecţiile tehnice periodice ale vehiculelor rutiere şi recunoaşterea reciprocă a acestor inspecţii, semnat la Viena la 13 noiembrie 1997”.

2) Pentru eliminarea unor inadvertenţe faţă de textul autentic semnat de părţi în limba engleză, recomandăm iniţiatorului să revadă textul examinat la comisie în limba română înaintea publicării în Monitorul Oficial.

         PREŞEDINTE,                                  SECRETAR,

     Dan Ioan Popescu                               Ioan Bivolaru

Exp. parlam.,

Titu Prodan.

1
3

